Rede het geseëvier
Ek het die ander dag vertel van die Pink Loerie wat in gevaar was. Wel, rede en sterk aktivisme van mense wat glo in menseregte, het geseëvier.
Alle klagtes is laat vaar.
Lank lewe menseregte!
(Wens net die ANC wil luister!)
Dalai Lama of Pastoor Showerhead? Jy stem!
Toe die ANC die dag weier om die Dalai Lama se visum goed te keur, het hulle finaal gewys dat hulle nie meer belangstel in menseregte nie.
Die ANC het nou gewys hulle stel slegs belang in hulle Bling-Bling-Motorkades, in geld en in nog geld.
Ek het in die verlede dikwels my stem gedeel: Provinsiaal en Nasionaal het ek by verskillende geleenthede verskillend gestem, maar van te vore was een van my kruisies altyd agter die ANC. Hierdie keer baie beslis nie. Ek gaan weer my stem deel, maar hierdie keer kry die ANC nie een stem van my nie.
Hierdie verkiesing gaan nie die ANC uit die kussings lig nie, maar dit kan dalk net die een wees waarin die mag begin draai.
Ons hét 'n opposisie nodig.
Ek weet Cope cope nie, ek weet Helen is Zilly as dink sy praat namens die mense en ek weet Patricia dellilliver nie werklik nie, maar ons móét die opposisie versterk. Selfs 'n stem vir die Vryheidsfront (wat ek nooit sal doen nie) of vir die IFP (wat ek ook nooit sal doen nie), is beter as om vir die ANC te stem.
Oor vyf jaar gaan die ANC weer wen, maar in 2019 kan dinge dalk net verander as die opposisie sterk genoeg sal staan. Maar dan moet ons nou begin.
Phansi Showerhead Zuma! Phansi Marionet Motlanthe! Viva die opposisie teen hulle wat geen morele kompas meer het nie.
Terloops: Hier is 'n interessante blog van iemand wat vanuit 'n effens ander, en vars, perspektief na die sage oor die Dalai Lama kyk.
En heel onder aan hierdie bladsy is drie verskillende petisies wat jy kan teken oor die sage, as jy so voel.
As julle meer wil weet, of wil deelneem aan die kampanje, stuur gerus 'n e-pos aan Juan Lerm; die adres is [email protected].
Earth Hour: Ek gaan afskakel
Dit is vandag wêreldomgewingsdag. Dis 'n goeie dag om te besluit om deel te neem aan Earth Hour op 28 Maart.
Hoekom? Want ek kan, en ek wil 'n verskil maak.
Gaan een daad van aktivisme help?
Nee, maar as jy een van baie is en begin om …
– altyd ligte af te sit as jy hulle nie nodig het nie, en
– daardie slim gloeilampe te gebruik wat minder krag vat…
… dan maak jy gou-gou 'n moewiese verskil.
Hier is iets wat die De Vriese gedoen het:
1. Die vorige eienaars het daardie vieslike downlighters die hele huis vol geïnstalleer. Hulle VREET krag. Ons het hulle vervang met slimlampies.
a) In die slaapkamer was 6 (30 W elk) = 180 W. Ons het dit vervang met één van die slim gloeilampies, en 'n goeie lampskerm. Hoeveel? 15W. Nou het ons beter lig.
b) In die gang was 4 (30 W x 4 = 120 W). Vervang deur een slimlampie en 'n goeie lampskerm. 15 W.
c) In die kombuis wou ons helder lig hê. Ons het die ses downlighters (6 x 30 W = 180 W) vervang met 3 slimlampies: 3 x 15 = 45 W. Uitstekende lig.
2. Ook het ons die stoofplate vervang met gas. Dit kook heerlik, en dit spaar enorme hoeveelhede krag.
3. Die slim mense sê ook dat 'n skottelgoedwasser beter is vir die omgewing as om alles met die hand te was. Op hierdie punt het Izak besluit hy gaan ook deelneem. Graag.
4. Voorts het ons 'n houtstofie in die huis gesit en isolasie op die dak. In die winter maak dit maak 'n enorme verskil aan die gemak in die huis en dit spaar verskriklik baie energie. Baie winteraande sit ek in 'n T-hemp en werk, danksy hierdie kombinasie.
5. Ek probeer ook hard om my huisgenote so ver te kry om ligte af te skakel en die yskasdeur toe te maak, onmiddellik. Weet julle hoeveel krag 'n yskas vreet as jy die deur laat oopstaan terwyl jy melk in jou koffie gooi?
En weet julle wat? Ek kan dit aan my sak voel. Ek koop minder elektrisiteit.
Ek ondersoek tans sonkrag vir die warm water. Ek lees ook op oor windkrag.
Dus, doen mee. Registreer en skakel af Saterdagaand. Hier is die skakel:
Dis die begin!
Kort op die hake van gister se gesprek oor die meditatio oor Hot Gates, word ek toe gevra om 'n gedig van Antjie Krog, uit Kleur kom nooit alleen nie, te vertaal. Die keer vir 'n meditatio in 'n plaaslike (Engelse) kerk.
Wat ek toe doen.
Ek plaas dit, want dit was vir my interessant om Antjie se woorde te weeg, te voel, te proe en te vertaal.
i will come and fetch you from between the bones and bullets and violence and aids
from the numbness and the dumbness of men's corrupt faces
rapture you from between the millions of refugees
from hunger from thirst from the camps from the cries from the stench
of tolerated sorrow
the desperate jumble of dreams
from behind i will recognise the brave stalk of your neck
and hoist you up with my arm
for you have to see it differently
we of the abyss
have to see everybody differently
see the continent drifting like a huge black heart across the globe
landmass that is us
continent pulsating of blood in the ventricles
of desert forest savannah and stone
upon which so many commit acts of make-believe trust
huge aggressive heart upon which thousands die without a sound
ending up in heaps of weathered bone
i would that it be you my little one
that between your ribs a quiver of difference you would feel
that something would be true that we'd be us
that it which is in us Africans be so humane
so constitutional so massively big
as to surpass the strange consciousness
we are who we are because we are of each other
how then do we remain so wrong?
i lay my cheek against yours
i want to blow into you
Die gedig is die derde in 'n vierluik. Die vierde eindig so:
my vinger raak aan jou handjie
wat dadelik opglip en my vashou
jou ma roer
lief ding ek het net kom dag sê
en dat iets in my met jou saamgaan
en dat jy daarvan nie hoef te weet nie
Dít sluit mooi aan by my blog oor die gesprek tussen ma's en dogters.
Ek hoop julle is nou al nuuskierig oor die oorspronklike. Koop dan die bundel en lees dit.
Jackie en Reinet Nagtegaal in gesprek
Julle. Maankind het nou 'n skakel daar op haar blog geplak en kan nie anders nie as om ook te sê: LEES DIT!
Dit gesprek handel oor Jackie en Reinet Nagtegaal se nuwe boek In Limbo (wat Maankind met Byna Liefde vergelyk), maar eintlik gaan dit oor meer as dit. Dit gaan oor ma's wat lief is vir hulle kinders.
En weet julle, dis nie phoney nie. Ek het die voorreg gehad om die Nagtegaals al by verskeie geleenthede raak te loop. En een klein staaltjie wil ek met julle deel.
Toe Genugtig! (Nou Joho!) destyds A see-through suitcase (deur Deborah Steinmair) bekendgestel het, was ek daar met Jabu. Jabu was nog so 'n piepklein babatjie en spekvet. En weet julle wat? Jackie het hom kom optel en amper die hele aand vertroetel. Op 'n stadium het sy vir Dirk gaan sê: "Pappa, ek wil ook so een hê."
Nou het sy vir Dirkie. Lees gerus.
Hot Gates, Menseregtedag en die Nuwe Jerusalem
Julle sal nou al weet ek het 'n broertjie dood in kerke wat bestaan om geld te maak en dominees wat heeldag gal braak oor die hel en vir jongmense vertel seks is sonde. Juis daarom moedig ek graag mense aan wat hard probeer om die kerk weg te pluk en te red van die fundamentaliste.
Ek lees graag teologie, as ek tyd kry, en het vanoggend op 'n baie interessante meditatio afgekom wat Gerhard Bothma geskryf het oor Hot Gates, daardie wonderlike lied van Christopher Torr.
Vier gerus menseregtedag deur te dink aan hulle wat hulle lewens gegee het vir Vryheid, en mediteer saam met Gerhard Bothma oor die pragtige lied. Syne is nog 'n baie opkykende teologie, maar soms moet rebelle soos die uwe dit ook lees.
En onthou: Ons het steeds die vryheid om in Afrikaans te sing, te vry en te huil. Vier dit, koester dit en stem vir langdurige Menseregte op 22 April. Ek was nog altyd 'n ANC-ondersteuner, maar Showerhead en sy gebrek aan respek vir menseregte kry beslis nie my stem hierdie rondte nie.
Hoekom? Want geloof gaan nie oor pasteie in die hemel nie, dit gaan oor die lewe; ja, dus ook oor menseregte. Anders gaan ons weer mense doodskiet in die naam van God en kultuur.
Google doen dit weer vir Eric Carle
Google het vandag hierdie pragtige voorblad gehad ter viering van die begin van die Herfs. Die tekening is deur Eric Carle.
Maar is dit al rede? O, nee, moenie glo nie!
Ken julle The very hungry caterpillar? Dit is 'n boekie wat ek as kind al verslind het – verskoon die woordspeling as julle wel die boekie ken. En hoekom nie? Ons, dis nou ek en die ruspe, is albei in 1969 gebore. Die ruspe volg twee maande na die uwe: Op 20 Maart 1969 verskyn dié titel die eerste keer.
Dus: Gelukkige veertigste verjaarsdag, ruspe!
Koop dit sommer nou as julle dit nog nie het nie. Dié boeke is al in 47 tale vertaal.
En, Google gerus vir Eric Carle.
Net iets kleins: Ek was beïndruk daarmee dat Google SA besef het ons is in die Suidelike halfrond, toe gaan krap ek in Noorde rond. Dís hoe die Noorde se prentjie lyk. Die Duits sê: Frühlingsanfang, of te wel die begin van die lente.
Dankie, Google. En: lank lewe kinderboekskrywers!
Julle het nooit gedink ek sou nooit oor Britney blog nie?
Wel. Hier is dit is.
"Futloos, breinloos en broekieloos" is 'n liedjie wat ek sal skryf vir een of ander Karoo-cowboy om te sing tot haar eer – so op 'n techno-remix van Beaufort-Wes se Beautiful Woorde.
Wel. As julle gedink het Broeknie, ek bedoel Britney, is die enige loslappie in die vermaaklikheidswêreld, dink weer. Hier is 'n besondere artikel oor James Joyce geskrifte, sonder die broekie, en, glo dit as julle wil, ook Willie Wikkelspies s'n.